text: Glud Museum 100 år
  05 maj 2012 kl. 08.52
  Lørdag den 5. maj er præcis 100 år siden, at museets grundlægger Søren Knudsen åbnede Glud Museum for offentligheden.
  Det fejres på museet med en festdag med gratis adgang og mange spændende aktiviteter for både børn og voksne.
  Festdagen begynder kl. 10 med flaghejsning og fællessang ved museets indgang, hvor museet får overdraget nye flag af Danmarks-Samfundet, Hedensted.
  Herefter åbner selve festdagen med arbejdende værksteder, boder og historiske omvisninger i Hildesheim, hvor man kan opleve historien om Søren Knudsen i hans eget hjem.
  Museets område genlyder igen i år af brægen og vrinsken fra de mange udstillede dyr. I løbet af dagen vil fåreavlerne præsentere deres får, og nogle af dem vil blive klippet af en erfaren fåreklipper. I år udstilles også en del gamle danske husdyrracer, som mange ældre landmænd nok vil kunne nikke genkendende til. Udstilleren er Ole Mols fra Vorbasse, der er med til at bevare denne del at Danmarks levende kulturarv.
  I Historiens køkken vil der være mulighed for at smage mad, som den blev lavet for mere end 50 år siden. Museets café byder på både frokost og eftermiddagskaffe, og rundt på pladsen vil folkemusikere sørge for gode stemning.
  